Napirend előtt: **2.** szám

**E L Ő T E R J E S Z T É S**

***a Képviselő-testület 2014. április 29-i rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

dr. Murai Renáta

Jegyzői Titkárság vezetője

Egyeztetve: …………………………….

Dankó Virág

Alpolgármester

Látta: …………………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
309/2011. (IX. 29.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2014. december 31**. napjáig tartó határozott időre **bérbe adja Süveges Etelka** részére a 13694/6/A/30 helyrajzi szám alatt nyilvántartott, Budapest, II. **Varsányi udvar 2.** **VII. 30.** szám alatti, 1 szobás, összkomfortos, 41 m2 alapterületű **lakást.** A lakásbérleti szerződés megkötésére abban az esetben kerülhet sor, ha Süveges Etelka a bérbeadó felé fennálló teljes tartozását legkésőbb 2012. december 31. napjáig kiegyenlíti. A tőketartozás utáni késedelmi kamat elengedésére nincs jogszabályi lehetőség.

A bérlő az Önkormányzat tulajdonában álló lakások béréről szóló 51/1995. (XII. 18.) rendelet 3/A. § (1) bekezdése b) pontja, és a 3/A. § (2) bekezdése alapján szociális alapú bérleti díj fizetésére jogosult.

A Képviselő-testület továbbá úgy dönt, amennyiben Süveges Etelka a bérbeadó felé a lakás fenntartásával kapcsolatban keletkezett teljes tartozását 2012. december 31. napjáig nem fizeti meg, vagy a lakás fenntartásával kapcsolatos folyó díjakat nem fizeti, az Önkormányzat nem köt vele bérleti szerződést, a képviselő–testületi határozat a bérleti szerződés megkötésére vonatkozó részében hatályát veszti, és a fenti körülmények bekövetkezésétől számított 90 napon belül az Önkormányzat peres eljárást kezdeményez Süveges Etelkával szemben a lakás kiürítése és a díjhátralék, valamint járulékai megfizetése iránt.

**Felelős:** polgármester

**Határidő:** 2013. január 31.

(19 képviselő van jelen, 19 igen, egyhangú)

**Végrehajtás:** Süveges Etelka a Képviselő-testület határozatában foglaltaknak határidőben nem tett eleget, a lakás bérbe adására újabb kérelmet nyújtott be. A Képviselő-testület a 176/2013.(V.30.) határozatával döntött a lakás ismételt bérbeadásáról, és új feltételeket szabott a lakásbérleti szerződés megkötéséhez. A végrehajtás határideje 2014. június 30.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
337/2011. (X. 27.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat **nem adja** **bérbe Mészáros Erika** részére a Budapest, II. kerület 51075/0/B/1 hrsz. alatt nyilvántartott, természetben a Budapest, II. Zsíroshegyi út 77. fsz. 1. szám alatti, 1 szobás, komfortos, 25 m2 alapterületű lakást.

A Képviselő-testület továbbá úgy dönt, amennyiben Mészáros Erika jelen döntésről szóló értesítést követő 15 napon belül kiürítve nem adja birtokba a lakást a tulajdonos részére, úgy Budapest Főváros II. Kerületi Önkormányzat a lakás kiürítése, és a lakáshasználati díj és járulékai megfizetése iránt peres eljárást indít ellene.

**Felelős:** polgármester

**Határidő:** 2013. március 31.

(19 képviselő van jelen, 19 igen, egyhangú )

**Végrehajtás:**Mészáros Erika a lakás kiürítésére vonatkozó kötelezettségének önként nem tett eleget, ezért az Önkormányzat megindította a peres eljárást a lakás kiürítésére és a díjtartozás megfizetésére. Az Önkormányzat képviselői a lakást 2014. január 28. napján birtokba vették.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
40/2012. (II. 23.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat nem adja bérbe Bitó Sarolta részére a 14799/0/A/25 hrsz. alatt nyilvántartott, Budapest II. Bécsi út 17-21. II. 3. szám alatti 1 szobás, 22 m2 alapterületű lakást.

A Képviselő-testület továbbá úgy dönt, amennyiben Bitó Sarolta a képviselő-testületi határozatról szóló értesítés kézhezvételétől számított 30 napon belül hátralékát nem egyenlíti ki, és a lakást kiürítve nem adja birtokba az Önkormányzat képviselője részére, úgy Budapest Főváros II. Kerületi Önkormányzat peres eljárást indít ellene, valamint a lakásban vele együtt élő személyek ellen a lakás kiürítése és a lakáshasználati, valamint fűtési díj hátralék és járulékai megfizetése iránt.

**Felelős**: polgármester

**Határidő:** 2013. február 28.

(19 képviselő van jelen, 18 igen, 1 tartózkodás)

**Végrehajtás:** Az Önkormányzat a peres eljárást megindította a lakás kiürítésére és a díjtartozás megfizetésére, amely során a Budapesti II. és III. Kerületi Bíróság jogerős meghagyásában kötelezte Bitó Saroltát a lakás kiürítésére és a lakásra fennálló használati és fűtési díj tartozás kiegyenlítésére. A végrehajtási eljárás során a bíróság elrendelte a lakás rendőrség közreműködésével történő kiürítését.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
205/2013. (VI. 25.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat **2028. március 31. napjáig** **tartó bérlőkijelölési jogot biztosít** a Budapesti Rendőr-főkapitányság részére a 13166/1/A/50 helyrajzi szám alatt nyilvántartott, Budapest II. kerület **Káplár utca 15-17. IV. emelet 8.** szám alatti 2 szobás, összkomfortos, 57 m2 alapterületű lakásra, egyben felhatalmazza Dr. Láng Zsolt Polgármestert a megállapodás aláírására az alábbi feltételekkel:

- A Budapesti Rendőr-főkapitányság a határozott időn belül bérlőkijelölési jogát többször is gyakorolhatja, de a határozott idő elteltével a bérlőkijelölési jog megszűnik, és a bentlakó bérlő legkésőbb 2028. március 31. napjáig köteles a lakást kiüríteni;

- A Budapesti Rendőr-főkapitányság kötelezettséget vállal arra, hogy a lakás bérlőjéül csak a II. kerületi Rendőrkapitányság hivatásos állományába tartozó személyt jelöl ki. A bérleti jogviszony a II. Kerületi Rendőrkapitánysággal fennálló szolgálati viszony idejére szól;

- Felek megállapodnak abban, amennyiben a II. Kerületi Rendőrkapitányság hivatásos állományában nincs a szolgálati lakás kiutalására jogosult személy, úgy Budapest Főváros Rendőrfőkapitánya javaslatára és engedélyével a BRFK bármely budapesti kerületi rendőrkapitánysággal szolgálati jogviszonyban álló személy kijelölésére egyedi kérelmet terjeszthet a Budapest Főváros II. Kerületi Önkormányzat Képviselő-testülete elé, melyről a testület minden egyes esetben önállóan jogosult dönteni;

- A Budapest Főváros II. Kerületi Önkormányzat a 41/2000. (XII.12.) BM rendelet 4. § (1) bekezdés b) pontjában foglaltak alapján fenntartja magának a jogot, hogy a kijelölt bérlővel 1 év határozott időre kösse meg a bérleti szerződést, mely szerződés díjtartozás hiányában, valamint a bérlőkijelölésre jogosult döntése alapján további 1-1 évvel, a rendeletben és jelen megállapodásban foglalt maximális időtartamig újra megköthető;

- Budapest Főváros II. Kerületi Önkormányzat kötelezettséget vállal arra, hogy a Budapesti Rendőr-főkapitányság által kijelölt bérlővel a lakásbérleti szerződést a bérlőkijelölésről szóló értesítést követő 15 napon belül megköti;

- A bérlő a Budapest Főváros II. Kerületi Önkormányzat tulajdonában álló lakások béréről szóló mindenkori rendeletben meghatározott mértékű bérleti díjat, továbbá a lakásbérleti szerződés megkötésekor három havi bérleti díjnak megfelelő óvadékot köteles fizetni az Önkormányzat részére;

- A lakás felújításával, karbantartásával, a berendezési tárgyak pótlásával és cseréjével kapcsolatos munkák elvégzése, és a lakás rendeltetésszerű használatra alkalmas állapotának biztosítása a kijelölt bérlőt terhelik;

- A bérlő a II. kerületi Rendőrkapitányságon, illetve a BRFK-nál fennálló szolgálati viszonyának megszűnése esetében köteles a bérleményt 15 napon belül elhagyni, a BRFK a jogcím nélküli lakáshasználót a bérleti szerződés megszűnését követően felszólítja a lakás kiürítésére, valamint a rendeltetésszerű használatra alkalmas állapotban történő átadásra a Bérbeadó felé, elhelyezéséről sem a BRFK, sem az Önkormányzat nem köteles gondoskodni;

- A bérlő kijelölésére, valamint a lakásbérleti szerződés tartalmi elemeire a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, továbbá az 1993. évi LXXVIII. törvény végrehajtására kiadott 41/2000.(XII. 12.) BM rendelet, valamint az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet szabályai irányadóak.

**Felelős:** polgármester

**Határidő**: 2013. szeptember 30.

(18 képviselő van jelen, 18 igen, egyhangú)

**Végrehajtás:** A Képviselő-testület határozatáról a 2013. július 9. napján kelt levélben értesítettük a Budapesti Rendőr-főkapitányság Gazdasági Igazgatóság Igazgatási Osztályát.

A BRFK a határozatban foglalt megállapodás tervezetet nem fogadta el, véleménye szerint a lakás folyamatos bérlőkijelölési jogát igazoló okirat az 1967. szeptember 25. napján kelt Belügyminisztérium által kiadott BM szolgálati lakás bérlőjének kijelölése.

2014. április 3. napján személyes egyeztetésre került sor, melynek alapján a lakás állapotának felmérését és a megállapodás részleteinek kidolgozását követően újabb képviselő-testületi előterjesztés készül.

Kérem a végrehajtási határidőt 2014. december 31-ig meghosszabbítani.

**Budapest Főváros II. ker. Önkormányzat  
237/2013. (VII. 11.) képviselő-testületi határozata**

A Képviselő-testület úgy dönt, hogy díjtartozás végett a Budapest Főváros II. Kerületi Önkormányzat tulajdonát képező, a Budapest II. kerület, 14950/0/A/1 helyrajzi számú, természetben a Budapest II. kerület, Ürömi utca 10. szuterén 1. ajtó alatt található, 31 m2  területű műhely megnevezésű ingatlant bérlő BIO Ruházati- és Vegyes Tevékenységű Kiskereskedelmi Betéti Társaság (rövidített elnevezése: BIO Ruházati Bt., székhelye: 1023 Budapest, Ürömi u. 10., Cg.: 01-06-117098, adószáma: 28236429-2-41, statisztikai számjele: 28236429-4634-212-01, képviseli: Enisz Barbara) és behajthatatlanság esetére annak beltagja Enisz Barbara (anyja neve: Brenner Zsuzsanna, lakcím: 1029 Budapest, Arany János u. 8.) ellen 2011. december 1. napjától a fizetési felszólítás megküldésekor fennálló, jelenleg 779.054,-Ft tőke és ezután az esedékességtől a kifizetés napjáig járó, a mindenkori jegybanki alapkamat kétszeres összegét kitevő mértékű késedelmi kamat, valamint a Budapesti II. és III. Kerületi Bíróság 14.G.II.24.748/2011/6. sorszámú ítéletében megállapított 2008. november 1 napjától 2011. november 30. napjáig terjedő időszak vonatkozásában 1.438.614,- Ft tőke, a 2008. november 5. napjától 2011. június 30. napjáig terjedő időszak vonatkozásában 166.501,- Ft lejárt kamat, a tőke után 2011. szeptember 15. napjától a kifizetés napjáig fizetendő késedelmi kamat, valamint 100.950,- Ft perköltség behajtása érdekében felhatalmazza a Vagyonhasznosítási és Ingatlan-nyilvántartási Irodát a bérlő részére fizetési felszólítás kiküldésére, annak eredménytelensége esetén a bérleti jogviszony 1993. évi LXXVIII. tv. (Ltv.) 36. (1) bekezdése alapján alkalmazandó 24. § (1) bekezdés a.) pontja, 25. § (1) és (5) bekezdései szerinti felmondására, továbbá amennyiben a bérlő a bérleti jogviszony felmondása esetén a helyiséget nem adja vissza a bérbeadó birtokába, úgy a helyiség kiürítésére, valamint a követelés megfizetésére peres eljárás, illetve felszámolási eljárás megindítására.

**Felelős:** Dr. Láng Zsolt polgármester

**Határidő:** 30 nap

(18 képviselő van jelen, 18 igen, egyhangú)

**Végrehajtás:** A Képviselő-testület határozatában foglaltaknak megfelelően a fizetési felszólítás és annak eredménytelenségét követően a felmondás megtörtént. Tekintettel azonban arra, hogy a felmondást megelőző fizetési felszólítás kézbesítése nem volt szabályszerű, így szükséges annak megismétlése.

Kérem a végrehajtási határidőt 2014. december 31-ig meghosszabbítani.

**Budapest Főváros II. ker. Önkormányzat  
264/2013. (VIII. 14.) képviselő-testületi határozata**

A Képviselő-testület

úgy dönt, hogy a 193/2013.(VI.25.) határozatát az alábbiak szerint módosítja: a Képviselő-testület kötelezettséget vállal arra, hogy az önkormányzat fenntartásában működő intézményekben (óvodák, általános és középiskolák,

felnőtt szociális ellátás) a közétkeztetés biztosítására - négy év időtartamára - a mindenkori költségvetésében, éves szinten az inflációval korrigált 756 000 eFt+ ÁFA összeget biztosít.

**Felelős:** polgármester

**Határidő:** előirányzat biztosítása: tárgyévi költségvetések elfogadása

(16 képviselő van jelen, 16 igen, egyhangú)

**Végrehajtás:** A Képviselő-testület által vállalt kötelezettséghez a forrás az Önkormányzat 2014. évi költségvetésében szerepel.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
379/2013.(XII.17.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat a bérleti szerződés megkötésétől **2018. december 31.** napjáig tartó határozott időre **bérbe adja Jónás Tünde részére** a 15274/0/A/1 helyrajzi szám alatt nyilvántartott, Budapest II. kerület Ürömi u. 66. fsz. 1. szám alatti, 2 szobás, 60 m2 alapterületű lakást a Budapest II. Ürömi u. 21. mfsz. 4. szám alatti lakás kiürítése ellenében. A Budapest II. Ürömi u. 66. fsz. 1. szám alatti lakás felújításáról a rendeltetésszerű használathoz szükséges mértékig a bérbeadó gondoskodik.

A lakásbérleti szerződés megkötésének feltétele, hogy Jónás Tünde igazolja, hogy a Budapest II. Ürömi u. 21. mfsz. 4. szám alatti lakás tekintetében a bérbeadó felé díjtartozása nem áll fenn.

Jónás Tünde legkésőbb a bérleti szerződés megkötéséig köteles hatósági bizonyítvánnyal igazolni, hogy Magyarország területén sem ő, sem gyermekei nem rendelkeznek ingatlan tulajdonjogával, illetőleg haszonélvezeti jogával.

Jónás Tünde köteles a Budapest II. kerület Ürömi u. 66. fsz. 1. szám alatti lakásba való beköltözését követő 30 napon belül a Budapest II. kerület Ürömi u. 21. mfsz. 4. szám alatti lakást kiürítve az Önkormányzat képviselői részére birtokba adni, és onnan családtagjaival együtt kijelentkezni.

A Képviselő-testület továbbá úgy dönt, amennyiben Jónás Tünde a hatósági bizonyítványt a bérleti szerződés megkötéséig nem nyújtja be, vagy a bizonyítvány szerint ingatlan tulajdonjogával, vagy haszonélvezeti jogával rendelkezik, illetve, ha a Budapest II. Ürömi u. 66. fsz. 1. szám alatti lakásra vonatkozó bérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és az Önkormányzat peres eljárást kezdeményez Jónás Tündével, valamint a lakásban vele együtt lakó gyermekeivel szemben a lakás kiürítése és a fennálló használati díjhátralék és járulékai megfizetése iránt.

Jónás Tünde a 34/2004.(X.13.) önkormányzati rendelet 26/A.§-a alapján óvadék fizetésére nem köteles.

A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/A. § (1)-(2) bekezdései alapján szociális helyzet alapján történő bérleti díj fizetésére jogosult.

**Felelős:** polgármester

**Határidő:** 2014. március 31.

(19 képviselő van jelen, 19 igen, egyhangú)

**Végrehajtás:** Jónás Tünde a bérleti szerződés megkötésére meghatározott feltételeket teljesítette, a lakásbérleti szerződést 2014. február 12. napján megkötötte, a lakást 2014. február 26. napján birtokba vette.

Jónás Tünde a Budapest II. Ürömi u. 21. mfsz. 4. alatti lakást 2014. március 27. napján kiürítve birtokba adta az Önkormányzat képviselői részére, és igazolta, hogy a lakásból családtagjaival együtt kijelentkezett.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
3/2014.(I. 16.) képviselő-testületi határozata

A Képviselő-testület

1./ A képviselő-testület Magyarország 2014. évi központi költségvetéséről szóló 2013. évi CCXXX. törvény (továbbiakban: 2014. évi költségvetési törvény) 67-68. §-aiban foglaltakra figyelemmel kinyilvánítja, hogy a 2014. évi költségvetési törvényben írt feltételekkel az adósságállománya Magyar Állam által történő átvállalását igénybe kívánja venni.

2./ A képviselő-testület kijelenti, hogy az önkormányzat 2013. december 5-én nem rendelkezett olyan betéttel vagy egyéb számlaköveteléssel, ami kifejezetten egy adott adósságelemhez kapcsolódott, és annak fedezetére, teljesítésének biztosításául szolgált.

3./ A képviselő-testület kijelenti, hogy amennyiben az önkormányzat egy átvállalással érintett ügylete az ügylethez kapcsolódóan befolyó támogatás, illetve egyéb bevétel miatt bevétel megelőlegezésére szolgáló ügyletté válik, úgy a befolyt bevétel összegét, legfeljebb az érintett adósságból átvállalásra került összeg erejéig, a bevétel beérkezését követő 3 munkanapon belül átutalja a kincstár által megjelölt fizetési számlára.

4./ A képviselő-testület kinyilvánítja, hogy a Polgári Törvénykönyvről szóló 1959. évi IV. törvény 332. § alapján megállapodást kíván kötni a Magyar Állammal az önkormányzatot terhelő, az adósságátvállalással érintett adósságállománya átvállalásáról.

5./ A képviselő-testület az adósságátvállalással összefüggésben felhatalmazza a polgármestert, hogy:

a./ megtegye a 2014. évi költségvetési törvény 67-68. §-ai szerinti nyilatkozatokat és intézkedéseket;

b./ az átvállalással érintett adósság részét képező ügyleteket a 2014. évi költségvetési törvény 67-68. §-a szerinti átvállalás érdekében átalakítsa;

c./ a 2014. évi költségvetési törvény 68. § (4) bekezdése szerinti megállapodásokat megkösse.

6./ A képviselő-testület utasítja a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

**Felelős:** polgármester

**Határidő:** 2014. február 28.

(18 képviselő van jelen, 18 igen, egyhangú)

**Végrehajtás:** A Képviselő-testület a 2013. március 13-i ülésre „*Tájékoztató a 3/2014.(I. 16.) képviselő-testületi határozat végrehajtásáról*” címmel külön előterjesztés keretében adott részletes tájékoztatást az 56/2014.(III.13.) határozatával elfogadta.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
17/2014.(I. 30.) képviselő-testületi határozata

A Képviselő-testület

úgy dönt, hogy a II. Kerületi Önkormányzat fenntartásában működő óvodák engedélyezett létszámkeretét 2014/2015. nevelési évre - a határozat melléklete szerint - állapítja meg és a létszámkeret biztosításához szükséges forrást a költségvetésében biztosítja.

Felkéri a Polgármestert, hogy a határozat végrehajtása érdekében a szükséges intézkedést tegye meg.

**Felelős:** polgármester

**Határidő:** 2014. évi költségvetés elfogadása

(19 képviselő van jelen, 19 igen, egyhangú)

**Végrehajtás:** A határozat szerint a II. Kerületi Önkormányzat fenntartásában működő óvodák 2014/2015. nevelési évre engedélyezett létszámkeretét az önkormányzat 2014. évi költségvetésről szóló 3/2014. (II.21.) rendelet 6. sz. táblája tartalmazza, a létszámbővítéshez 2014. évre szükséges forrás a költségvetésbe biztosításra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
26/2014.(I. 30.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2014. december 31. napjáig** tartó határozott időre bérbe adja Péter Kinga részére a 13720/4/A/15 helyrajzi szám alatt nyilvántartott, Budapest II. kerület Jurányi utca 8. IV. emelet 3. szám alatti 1+1 szobás, komfortos, 45 m2 alapterületű lakást a Budapest II. kerület Hűvösvölgyi út 10/A. II. emelet 28. szám alatti lakás kiürítése ellenében.

A lakásbérleti szerződés megkötésének további feltétele, hogy Péter Kinga a fennálló díjtartozását a lakásbérleti szerződés megkötéséig rendezi.

A bérbeadó a lakás rendeltetésszerű használatához szükséges munkákat elvégzi.

A Képviselő-testület továbbá úgy dönt, amennyiben Péter Kinga a Budapest II. kerület Jurányi utca 8. IV. emelet 3. szám alatti lakásra vonatkozó lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem köti meg, a határozat érvényét veszti, és abból sem jogok, sem kötelezettségek nem keletkezzenek.

Péter Kinga köteles a Budapest II. kerület Jurányi utca 8. IV. emelet 3. szám alatti lakásba való beköltözését követő 15 napon belül, de legkésőbb 2014. március 31. napjáig a Budapest II. kerület Hűvösvölgyi út 10/A. II. emelet 28. szám alatti lakást kiürítve, és rendeltetésszerű használatra alkalmas állapotban birtokba adni az Önkormányzat képviselői részére, és ezzel egyidejűleg igazolni, hogy a lakásra bérleti díj, illetve közüzemi díjtartozás nem áll fenn.

Péter Kinga köteles a fenti időpontig a lakásból kijelentkezni, és ezt a lakcímkártya bemutatásával a birtokba adással egyidejűleg igazolni.

Péter Kinga a lakásbérleti szerződés megkötésekor óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem köteles.

Péter Kinga az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/A. § (1) bekezdése b) pontja, és (2) bekezdése alapján szociális helyzet alapján történő bérleti díj megállapítására jogosult.

**Felelős:** polgármester

**Határidő:** 2014. március 31.

(20 képviselő van jelen, 20 igen, egyhangú)

**Végrehajtás:**Péter Kinga a Budapest II. kerület Hűvösvölgyi út 10/A. II. emelet 28. szám alatti lakásra fennálló díjtartozását rendezte, majd 2014. március 10. napján a Budapest II. kerület Jurányi utca 8. IV. emelet 3. szám alatti lakásra vonatkozóan a lakásbérleti szerződést megkötötte. A lakás birokba adására 2014. március 12. napján került sor Péter Kinga részére.

Péter Kinga a Budapest II. kerület Hűvösvölgyi út 10/A. II. emelet 28. szám alatti lakást kiürítette és az Önkormányzat részére 2014. március 31. napján birtokba adta. A lakásból 2014. március 26. napján kijelentkeztek, melyet a lakcímkártyák bemutatásával igazolt.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
40/2014.(II.20.) képviselő-testületi határozata

A Képviselő-testület

úgy dönt, hogy a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázaton a Szövetség a Fiatalokért (II., Hidegkúti út 24..) és a II. Kerületi Kulturális Közhasznú Nonprofit Kft (II., Marczibányi tér 5/a.) bevonásával részt vesz.

**Felelős:** polgármester

**Határidő:** 2014. március 10.

(19 képviselő van jelen, 19 igen, egyhangú)

Budapest Főváros II. ker. Önkormányzat  
41/2014.(II.20.) képviselő-testületi határozata

A Képviselő-testület

felhatalmazza a Polgármestert a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázatok és – a határozat melléklete szerint tartalommal - az „Előzetes kötelezettségvállalás a támogatási összeg visszafizetésére” nyilatkozatok aláírására.

**Felelős:** polgármester

**Határidő:** 2014. március 10.

(19 képviselő van jelen, 19 igen, egyhangú)

**A 40-41/2014.(II.20.) határozatok végrehajtása:** A pályázatot határidőben benyújtottuk. A HungaroControl Zrt. 2014. április 1-jén kelt levelében arról értesítette Önkormányzatunkat, hogy a benyújtott két pályázat megvalósításához összesen 1.787 eFt-tal járul hozzá. Az összeget 2014. május 15-ig utalja át.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat  
42/2014.(II.20.) képviselő-testületi határozata

A Képviselő-testület

úgy dönt, hogy kérelmet nyújt be - 9/2014.(II.3.) EMMI rendelet 6-8. §-ában meghatározott - közművelődési érdekeltségnövelő támogatásra.

Felkéri a Polgármestert a kérelem aláírására és benyújtására.

**Felelős:** polgármester

**Határidő:** 2014. március 25.

(19 képviselő van jelen, 19 igen, egyhangú)

Budapest Főváros II. ker. Önkormányzat  
43/2014.(II.20.) képviselő-testületi határozata

A Képviselő-testület

kötelezettséget vállal arra, hogy Budapest Főváros II. Kerületi Önkormányzat által - a 9/2014.(II.3.) EMMI rendelet 6-8.§-ában meghatározott - benyújtandó közművelődés érdekeltségnövelő támogatási kérelemhez 4 000 eFt önrészt biztosít az Önkormányzat 2014. évi költségvetéséről szóló ../2014.(II)önkormányzat rendelet 9.sz. tábla c/1.sor - II. Kerületi Kulturális Közhasznú Nonprofit Kft. műk.tám.- terhére.

**Felelős:** polgármester

**Határidő:** 2014. március 25.

(19 képviselő van jelen, 19 igen, egyhangú)

**A 42-43/2014.(II.20.) határozatok végrehajtása:** A pályázatot 2014. március 25-ei határidőre megküldtük a MÁK részére, illetve feltöltöttük az erre rendszeresített számítógépes felületre. A pályázat eredményéről 2014. május 30-án értesülünk az EMMI honlapján.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat  
47/2014.(II.20.) képviselő-testületi határozata

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV.23.) rendelet 3. mellékletében meghatározott 16-os számú felnőtt fogorvosi körzet ellátására a Dr. Mészáros Sándor egyéni vállalkozó (székhelye: 1024 Budapest, Keleti Károly utca 4. telephelye: 1027 Budapest, Tölgyfa u.10. adószám:42061885-1-41, vállalkozói nyilvántartási szám: 5777818, vállalkozói ig. sz.: ES-139510), 2014. június 1. napjától 2019. május 31. napjáig tartó határozott időtartamra a határozat mellékletében szereplő egészségügyi feladat-ellátási szerződést megköti.

A Képviselő-testület felkéri a polgármestert a szükséges intézkedések megtételére.

**Felelős:** polgármester

**Határidő**: 2014. március 31.

1. épviselő van jelen, 19 igen, egyhangú)

**Végrehajtás:** Dr. Mészáros Sándor felnőtt fogorvos 2014. március 18-án az Egészségügyi feladat-ellátási szerződést aláírta.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
48/2014.(II.20.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat tulajdonát képező Budapest II. kerület, Zuhany utca, (15476/14) hrsz-ú, „kivett közterület” megnevezésű ingatlannak a T-86669 számú változási vázrajz szerinti szabályozás miatt feleslegessé váló 1 m2 területű részét kivonja a forgalomképtelen törzsvagyonból.

**Felelős:** polgármester

**Határidő:** 30 nap

(19 képviselő van jelen, 19 igen, egyhangú)

**Végrehajtás:**A Gazdasági és Tulajdonosi Bizottság 30/2014.(I.30.) határozatával járult hozzá az Önkormányzat tulajdonát képező (15476/14) hrsz-ú, valamint a magántulajdonban lévő 15469/2 és 15417/2 hrsz-ú ingatlanoknak a T-86669 számú változási vázrajz szerinti telekhatár-rendezéséhez, egyben úgy döntött, hogy az Önkormányzat a (15476/14) hrsz-ú közterületi ingatlan feleslegessé váló 1 m2 területét értékesíti a 15469/2 hrsz-ú ingatlan tulajdonosai részére 30.000,- Ft összegű vételáron. A GTB döntéséről 2014. február 11-én kelt és 2014. február 14-én átvett levéllel tájékoztattuk a tulajdonosok képviselőjét. A tulajdonosok nyilatkozata ismeretében lesz lehetőség a szerződés elkészítésére, majd annak megkötését követően a telekalakítás átvezetésére mind az ingatlan-nyilvántartásban, mind az Önkormányzat vagyonnyilvántartásában.

Kérem a végrehajtási határidőt 2014. december 31-ig meghosszabbítani.

Budapest Főváros II. ker. Önkormányzat  
49/2014.(II.20.) képviselő-testületi határozata

A Képviselő-testület

**Somlai Lajosné**, **1028 Budapest II. ker., Szent József u. 5.** szám alatti lakos közgyógyellátásra való jogosultság megállapítása iránti kérelmét elutasító - 2014. január 22-én kelt, IX-177-1/2014. számú - határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő**: 2014. március 31.

(18 képviselő van jelen, 18 igen, egyhangú)

**Végrehajtás:** A határozat 2014. március 5. napján Somlai Lajosné részére megküldésre került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
57/2014.(III.13.) képviselő-testületi határozata

A Képviselő-testület

úgy dönt, hogy Budapest Főváros II. kerületében közreműködő szavazatszámláló bizottságok tagjait és póttagjait a mellékelt jegyzék szerint megválasztja.

**Felelős:** a választási iroda vezetője

**Határidő:** azonnal

(19 képviselő van jelen, 19 igen, egyhangú)

**Végrehajtás:** A Képviselő-testület által megválasztott szavazatszámláló bizottsági tagok és póttagok az országgyűlési képviselők 2014. április 06-i általános választásán a megbízatásuknak megfelelő feladatokat teljesítették.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
60/2014.(III.13.) képviselő-testületi határozata

A Képviselő-testület

úgy dönt, hogy a **Bp. II. ker. Hűvösvölgyi út – Kelemen L. u. csomópont** átépítéséhez tartozó kisfeszültségű hálózat átalakítás során kiépítésre kerülő elektromos kábeleketés szerelvényeket vagyonjogilag térítésmentesen átadja az ELMŰ Hálózati Kft. részére, és felhatalmazza a polgármestert a jelen határozat mellékletét képező megállapodás aláírására.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2014. március 31.

(19 képviselő van jelen, 19 igen, egyhangú)

**Végrehajtás:**A megállapodás 2014. március 17. napján aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
61/2014.(III.13.) képviselő-testületi határozata

A Képviselő-testület

**„Társasház Frankel Leó út 2-4 sz.”** (1027 Budapest, Frankel Leó út 2-4; közös-képviselő: Tarnai Ottó Ferencz) közterület használata ügyében hozott, a **XXI-4/2014.** számú elsőfokú határozat ellen benyújtott fellebbezésre a mellékelt határozatban foglaltak szerint dönt.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Végrehajtás:** A fellebbező részére a határozat az előírt határidőben postázásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
62/2014.(III.13.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat **Bukovics Zsuzsanna bérlővel** a 13213/0/A/73 helyrajzi szám alatt nyilvántartott, **Budapest II. kerület Lövőház utca 17. III. emelet 12.** szám alatti, 1,5 szobás, összkomfortos, 34 m2 alapterületű lakásra2013. november 21. napján kötött, 2014. február 28. napjáig tartó lakásbérletiszerződést, **további 1 évvel, azaz 2015. február 28. napjáig meghosszabbítja.**

A Képviselő-testület továbbá úgy dönt, amennyiben Bukovics Zsuzsanna a lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat peres eljárást indít Bukovics Zsuzsannával és a vele együtt a lakásban élő személyekkel szemben a lakás kiürítése és az esetlegesen fennálló használati díjhátralék és járulékai megfizetése iránt.

A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/B. § (3) bekezdés b) pontja alapján költségelvű bérleti díj fizetésére köteles.

**Felelős:** polgármester

**Határidő**: 2014. május 31.

(19 képviselő van jelen, 19 igen, egyhangú)

**Végrehajtás:**Bukovics Zsuzsanna a Budapest II. kerület Lövőház utca 17. III. emelet 12. szám alatti lakásra vonatkozóan a lakásbérleti szerződést 2014. április 2. napján aláírta.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

309, 337, /**2011.;** 40/**2012.,** 264, 379/**2013.;** 3, 17, 26, 40, 41, 42, 43, 47, 49, 57, 60, 61, 62/**2014.** határozatok végrehajtásáról szóló beszámolót elfogadja,

* a 205/2013. (VI.25.) határozat végrehajtási határidejét 2014. december 31-ig meghosszabbítja,
* a 237/2013. (VII.11.) határozat végrehajtási határidejét 2014. december 31-ig meghosszabbítja,
* a 48/2014. (II.20.) határozat végrehajtási határidejét 2014. december 31-ig meghosszabbítja

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2014. április 23.

**Dr. Láng Zsolt**

**Polgármester**